Példa az éves beszámolóra vonatkozó könyvvizsgálói jelentésre (nincs melléklet)

(Ellenvélemény)

**FÜGGETLEN KÖNYVVIZSGÁLÓI JELENTÉS**

**Az ABC társaság részvényeseinek/tulajdonosainak** [vagy más megfelelő címzettnek]

**Ellenvélemény**

Elvégeztem(ük) az ABC társaság („a Társaság”) 202X. évi éves beszámolójának könyvvizsgálatát, amely éves beszámoló a 202X. december 31-i fordulónapra készített mérlegből – melyben az eszközök és források egyező végösszege [xxx.xxx] E Ft, az adózott eredmény [xxx.xxx] E Ft (nyereség/veszteség) -, és az ugyanezen időponttal végződő üzleti évre vonatkozó eredménykimutatásból, valamint a számviteli politika jelentős elemeinek összefoglalását is tartalmazó kiegészítő mellékletből áll.

Véleményem(ünk) szerint, a jelentésem(ünk)nek *az „Ellenvélemény alapja”* szakaszában tárgyalt kérdés jelentősége miatt, a mellékelt éves beszámoló nem ad megbízható és valós képet a Társaság 202X. december 31-én fennálló vagyoni és pénzügyi helyzetéről, valamint az ezen időponttal végződő üzleti évre vonatkozó jövedelmi helyzetéről a Magyarországon hatályos, a számvitelről szóló 2000. évi C. törvénnyel összhangban (a továbbiakban: „számviteli törvény”).

**Ellenvélemény alapja**

*[Példa a vezetés által nem módosított lényeges hibás állítások éves beszámolóra gyakorolt lehetséges és átfogónak ítélt hatásai miatti ellenvéleményre:]*

[A Társaságnál fennáll a lehetőség egy jelentős összegű kötelezettség megfizetésére egy a Társasággal szembeni, folyamatban lévő jogi ügy várhatóan kedvezőtlen kimenetele miatt. A várható kötelezettségre a Társaság xxx E Ft összegű céltartalékot képzett, melynél nem vették számításba a kapcsolódó yyy E Ft jelentős összegű késedelmi kamatot. A kapcsolódó késedelmi kamatra yyy E Ft összegben szintén céltartalékot kellett volna képezni, amely ugyanekkora összeggel növelte volna az egyéb ráfordításokat, amelynek hatására csökkent volna az adózott eredmény és a saját tőke értéke. A várható kötelezettség teljes összegének a megfizetésére a Társaságnak nincs elegendő pénzügyi fedezete. Továbbá, nem áll rendelkezésre bármely olyan harmadik fél általi ehhez kapcsolódó kötelezettségvállalás vagy egyéb megállapodás, amely biztosítaná a kellő fedezetet a pénzügyi teljesíthetőségre. Ezek a tények lényeges bizonytalanság fennállását jelzik, amelyek jelentős kétséget vethetnek fel a Társaságnak a vállalkozás folytatására való képességével kapcsolatban, és így a Társaság lehet, hogy nem lesz képes a szokásos üzletmenet során realizálni az eszközeit és rendezni a kötelezettségeit. Erre vonatkozóan a kiegészítő melléklet nem tartalmaz információt.]

Könyvvizsgálatomat(unkat) a Magyar Nemzeti Könyvvizsgálati Standardokkal összhangban és a könyvvizsgálatra vonatkozó – Magyarországon hatályos – törvények és egyéb jogszabályok alapján hajtottam(tuk) végre. Ezen standardok értelmében fennálló felelősségem(ünk) bővebb leírását jelentésem(ünk) „*A könyvvizsgáló éves beszámoló könyvvizsgálatáért való felelőssége*” szakasza tartalmazza.

Független(ek) vagyok(unk) a társaságtól a vonatkozó, Magyarországon hatályos jogszabályokban és a Magyar Könyvvizsgálói Kamara „A könyvvizsgálói hivatás magatartási (etikai) szabályairól és a fegyelmi eljárásról szóló szabályzata”-ban, valamint az ezekben nem rendezett kérdések tekintetében a Könyvvizsgálók Nemzetközi Etikai Standardok Testülete által kiadott „Nemzetközi etikai kódex kamarai tag könyvvizsgálóknak (a nemzetközi függetlenségi standardokkal egybefoglalva)” című kézikönyvében (az IESBA Kódex-ben) foglaltak szerint, és megfelelek(ünk) az ugyanezen  normákban szereplő további etikai előírásoknak is.

Meggyőződésem(ünk), hogy az általam(unk) megszerzett könyvvizsgálati bizonyíték elegendő és megfelelő ahhoz, hogy megalapozza ellenvéleményemet(ünket).

**Egyéb információk: Az üzleti jelentés**

Az egyéb információk a (Cégnév) 202X. évi üzleti jelentéséből állnak. A vezetés felelős az üzleti jelentésnek a számviteli törvény, illetve egyéb más jogszabály vonatkozó előírásaival összhangban történő elkészítéséért. A független könyvvizsgálói jelentésem(ünk) „*Ellenvélemény*” szakaszában az éves beszámolóra adott véleményem(ünk) nem vonatkozik az üzleti jelentésre.

Az éves beszámoló általam(unk) végzett könyvvizsgálatával kapcsolatban az én (a mi) felelősségem(ünk) az üzleti jelentés átolvasása és ennek során annak mérlegelése, hogy az üzleti jelentés lényegesen ellentmond-e az éves beszámolónak vagy a könyvvizsgálat során szerzett ismereteimnek(inknek), vagy egyébként úgy tűnik-e, hogy az lényeges hibás állítást tartalmaz. Ha az elvégzett munkám(nk) alapján arra a következtetésre jutok(unk), hogy az egyéb információk lényeges hibás állítást tartalmaznak, kötelességem(ünk) erről és a hibás állítás jellegéről jelentést tenni.

A számviteli törvény alapján az én (a mi) felelősségem(ünk) továbbá annak megítélése, hogy az üzleti jelentés a számviteli törvény, illetve egyéb más jogszabály vonatkozó előírásaival összhangban van-e, és erről, valamint az üzleti jelentés és az éves beszámoló összhangjáról vélemény nyilvánítása.

*[Ha nincs egyéb más jogszabály, amely további követelményeket ír elő az üzleti jelentésre:*

Véleményem(ünk) szerint a (Cégnév) 202X. évi üzleti jelentése minden lényeges vonatkozásban összhangban van a (Cégnév) 202X. évi éves beszámolójával **[[1]](#footnote-1)** és a számviteli törvény vonatkozó előírásaival. Mivel egyéb más jogszabály a Társaság számára nem ír elő további követelményeket az üzleti jelentésre, ezért e tekintetben nem mondok(unk) véleményt.

Az üzleti jelentésben más jellegű lényeges ellentmondás vagy lényeges hibás állítás sem jutott a tudomásom(unk)ra, így e tekintetben nincs jelentenivalóm(nk).

*[Ha van egyéb más jogszabály, amely további követelményeket ír elő az üzleti jelentésre:*

E felelősségem(ünk) teljesítése során az üzleti jelentéssel kapcsolatos véleményem(ünk) kialakításánál a(az) [*vonatkozó egyéb más jogszabály(ok) tételes felsorolása*], mint az üzleti jelentésre vonatkozó további követelményeket előíró egyéb más jogszabályt(okat) vettem(ük) figyelembe.

Véleményem(ünk) szerint a (Cégnév) 202X. évi üzleti jelentése, minden lényeges vonatkozásban összhangban van a (Cégnév) 202X. évi éves beszámolójával **[[2]](#footnote-2)** és a számviteli törvény előírásaival, valamint az előzőekben felsorolt egyéb más jogszabály(ok)] vonatkozó előírásaival. **[[3]](#footnote-3)**

Az üzleti jelentésben más jellegű lényeges ellentmondás vagy lényeges hibás állítás sem jutott a tudomásom(unk)ra, így e tekintetben nincs jelentenivalóm(nk).

**A vezetés és az irányítással megbízott személyek felelőssége az éves beszámolóért**

A vezetés felelős a megbízható és valós képet adó éves beszámoló elkészítéséért a számviteli törvénnyel összhangban, valamint az olyan belső kontrollért, amelyet a vezetés szükségesnek tart ahhoz, hogy lehetővé váljon az akár csalásból, akár hibából eredő lényeges hibás állítástól mentes éves beszámoló elkészítése.

Az éves beszámoló elkészítése során a vezetés felelős azért, hogy felmérje a Társaságnak a vállalkozás folytatására való képességét és az adott helyzetnek megfelelően közzétegye a vállalkozás folytatásával kapcsolatos információkat, valamint a vezetés felel a vállalkozás folytatásának elvén alapuló éves beszámoló összeállításáért. A vezetésnek a vállalkozás folytatásának elvéből kell kiindulnia, ha ennek az elvnek az érvényesülését eltérő rendelkezés nem akadályozza, illetve a vállalkozási tevékenység folytatásának ellentmondó tényező, körülmény nem áll fenn.

Az irányítással megbízott személyek felelősek a Társaság pénzügyi beszámolási folyamatának felügyeletéért.

**A könyvvizsgáló éves beszámoló könyvvizsgálatáért való felelőssége**

A könyvvizsgálat során célom(unk) kellő bizonyosságot szerezni arról, hogy az éves beszámoló egésze nem tartalmaz akár csalásból, akár hibából eredő lényeges hibás állítást, valamint az, hogy ennek alapján a véleményemet(ünket) tartalmazó független könyvvizsgálói jelentést bocsássak(unk) ki. A kellő bizonyosság magas fokú bizonyosság, de nem garancia arra, hogy a Magyar Nemzeti Könyvvizsgálati Standardokkal összhangban elvégzett könyvvizsgálat mindig feltárja az egyébként létező lényeges hibás állítást. A hibás állítások eredhetnek csalásból vagy hibából, és lényegesnek minősülnek, ha ésszerű lehet az a várakozás, hogy ezek önmagukban vagy együttesen befolyásolhatják a felhasználók adott éves beszámoló alapján meghozott gazdasági döntéseit.

A Magyar Nemzeti Könyvvizsgálati Standardokszerinti könyvvizsgálat egésze során szakmai megítélést alkalmazok(unk) és szakmai szkepticizmust tartok(unk) fenn.

Továbbá:

* Azonosítom(juk) és felmérem(jük) az éves beszámoló akár csalásból, akár hibából eredő lényeges hibás állításainak kockázatait, kialakítom(juk) és végrehajtom(juk) az ezen kockázatok kezelésére alkalmas könyvvizsgálati eljárásokat, valamint elegendő és megfelelő könyvvizsgálati bizonyítékot szerzek(ünk) a véleményem(ünk) megalapozásához. A csalásból eredő lényeges hibás állítás fel nem tárásának kockázata nagyobb, mint a hibából eredőé, mivel a csalás magában foglalhat összejátszást, hamisítást, szándékos kihagyásokat, téves nyilatkozatokat, vagy a belső kontroll felülírását.
* Megismerem(jük) a könyvvizsgálat szempontjából releváns belső kontrollt annak érdekében, hogy olyan könyvvizsgálati eljárásokat tervezzek(ünk) meg, amelyek az adott körülmények között megfelelőek, de nem azért, hogy a Társaság belső kontrolljának hatékonyságára vonatkozóan véleményt nyilvánítsak(unk).
* Értékelem(jük) a vezetés által alkalmazott számviteli politika megfelelőségét és a vezetés által készített számviteli becslések és kapcsolódó közzétételek ésszerűségét.
* Következtetést vonok(unk) le arról, hogy helyénvaló-e a vezetés részéről a vállalkozás folytatásának elvén alapuló éves beszámoló összeállítása, valamint a megszerzett könyvvizsgálati bizonyíték alapján arról, hogy fennáll-e lényeges bizonytalanság olyan eseményekkel vagy feltételekkel kapcsolatban, amelyek jelentős kétséget vethetnek fel a Társaság vállalkozás folytatására való képességét illetően. Amennyiben azt a következtetést vonom(juk) le, hogy lényeges bizonytalanság áll fenn, független könyvvizsgálói jelentésemben(ünkben) fel kell hívnom(unk) a figyelmet az éves beszámolóban lévő kapcsolódó közzétételekre, vagy ha a közzétételek e tekintetben nem megfelelőek, minősítenem(ünk) kell véleményemet(ünket). Következtetéseim(nk) a független könyvvizsgálói jelentésem(ünk) dátumáig megszerzett könyvvizsgálati bizonyítékon alapulnak. Jövőbeli események vagy feltételek azonban okozhatják azt, hogy a Társaság nem tudja a vállalkozást folytatni.
* Értékelem(jük) az éves beszámoló átfogó bemutatását, felépítését és tartalmát, beleértve a kiegészítő mellékletben tett közzétételeket, valamint értékelem(jük) azt is, hogy az éves beszámolóban teljesül-e az alapul szolgáló ügyletek és események valós bemutatása.
* Az irányítással megbízott személyek tudomására hozom(zuk) - egyéb kérdések mellett - a könyvvizsgálat tervezett hatókörét és ütemezését, a könyvvizsgálat jelentős megállapításait, beleértve a Társaság által alkalmazott belső kontrollnak a könyvvizsgálatom(unk) során általam(unk) azonosított jelentős hiányosságait is, ha voltak ilyenek.

Dátum

Könyvvizsgáló cég képviselőjének aláírása Kamarai tag könyvvizsgáló aláírása

Képviseletre jogosult neve Kamarai tag könyvvizsgáló neve

Könyvvizsgáló cég neve Nyilvántartási szám

Könyvvizsgáló cégszékhelye

Nyilvántartási szám

1. Amennyiben a könyvvizsgáló a 705. témaszámú (felülvizsgált) nemzetközi könyvvizsgálati standarddal összhangban korlátozott véleményt vagy ellenvéleményt bocsát ki az éves beszámolóra, akkor meg kell fontolnia a véleménye minősítését előidéző kérdés következményeit az üzleti jelentésben foglalt egyéb információkra. (Hiv.: ISA 720.23 bekezdés).

Ennél fogva, ha a könyvvizsgáló az éves beszámolóról ellenvéleményt bocsátott ki, szükséges lehet, hogy módosítsa az üzleti jelentésre vonatkozó következtetéséről szóló kijelentését, például annak jelzésére, hogy az üzleti jelentésbe foglalt egyéb információk összegei és tételei lényeges hibás állítást tartalmaznak az éves beszámolóra vonatkozó ellenvéleményt előidéző kérdésre vagy ahhoz kapcsolódó kérdésre vonatkozóan. (Hiv.: ISA 720.A57 bekezdés) [↑](#footnote-ref-1)
2. Lásd az 1-es lábjegyzetnél írtakat! [↑](#footnote-ref-2)
3. Lásd az 1-es lábjegyzetnél írtakat! Az egyéb jogszabályokkal való összhangról a fenti példa tiszta véleményt tartalmaz, feltételezve, hogy az egyes egyéb jogszabályokban foglalt információkat a gazdálkodó megfelelően szerepeltette az üzleti jelentésében. [↑](#footnote-ref-3)